Əmək haqqını istəyən sürücü hədələnib
Channel: Azadliq qezeti
Date: 25/02/2021

Yusubov Yadigar yüksək dərəcəli sürücü olduğunu bildirir. O, 2020-ci il pandemiya dövründə 6 ay "Çinar Trans" MMC-yə məxsus 165 saylı marşrutda işləsə də əmək haqqını  ala bilməyib. Buna görə dəfələrlə rəhbərliyə müraciət edib. Lakin nəticəsiz olub. Ona görə də Əmək müfətişliyinə şikayət edib. Əmək müfəttişliyi araşdırma apardıqdan sonra işi Respublika Prokrorluğuna göndərib. Prokuroluqdan isə Yusubov Yadigara "Çinar Trans" MMC adlı şirkətin olmadığını bildirirlər. Şikayətçi şirkətin yerini də, qarajını da, hətta rəsmi və qeyri rəsmi rəhbərlərinin adını da təqdim edir, yenə nəticə yoxdur. Hətta şirkət rəhbəri kimi özünü təqdim edən İsmayıl adlı şəxs Yadigar Yusubovu hədələməsi faktı da araşdırılmır. 
Şikayətçi əlacsız qalıb məsələni media vasitəsi ilə ictimailəşdirmək qərarına gəlib.